作者：陈允平
词牌/韵律：霜叶飞

paragraphs: 碧天如水，新蟾挂、修眉初画云表。
半江枫叶自黄昏，深院砧声悄。
渐凉蝶、残花梦晓。
西风篱落寒螀小。
背画阑依依，有数点、流萤乱扑，扇底微照。
凝望渺漠平芜，蒹葭烟远，过雁远带愁到。
拼教日日醉斜阳，但素琴横抱。
记旧谱、归耕未了。
金徽谁度凄凉调。
算多少悲秋恨，恨比秋多，比秋犹少。